2018. gada 4. jūlijā Rīkojums Nr. 296

Rīgā (prot. Nr. 31 20. §)

**Par programmas "Valsts aizsardzība, drošība un integrācija NATO" līdzekļu izlietojumu**

1. Saskaņā ar likuma "Par valsts budžetu 2018. gadam" 64. pantu piešķirt finansējumu programmas "Valsts aizsardzība, drošība un integrācija NATO" ietvaros no Aizsardzības ministrijas budžeta programmas 22.12.00 "Nacionālo bruņoto spēku uzturēšana" līdzekļiem 9500 *euro* apmērā Latvijas Drošības un aizsardzības industriju federācijai, lai līdzfinansētu nacionālā stenda dizaina, izgatavošanas un transportēšanas izmaksas starptautiskajā izstādē "Eurosatory 2018".

2. Aizsardzības ministrijai sagatavot un noslēgt līgumu ar šā rīkojuma 1. punktā minēto biedrību, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga šā rīkojuma 1. punktā minētā biedrība.

Ministru prezidents Māris Kučinskis

Aizsardzības ministrs Raimonds Bergmanis